Bratislava, 15.3.2021

**Číslo: 2097/2021**

**Oznámenie**

**o povinnom zápise detí do 1.ročníka základných škôl**

**pre školský rok 2021/2022.**

Mestská časť Bratislava-Devínska Nová Ves je zriaďovateľom nasledovných základných škôl zaradených v sieti škôl a školských zariadení Slovenskej republiky:

1. Základná škola Pavla Horova 16
2. Základná škola Ivana Bukovčana 3 s elokovaným pracoviskom Ivana Bukovčana 1

**Ak bude v čase konania zápisov pretrvávať mimoriadna situácia, núdzový stav alebo výnimočný stav vyhlásený v súvislosti s ochorením COVID-19, zápisy** sa budú organizovať **bez osobnej prítomnosti detí** nasledovne :

**ZŠ I. Bukovčana 3, Bratislava :**

[**elektronická prihláška**](http://www.bukovcana.sk/wp-content/uploads/2020/03/ma.pdf) –od 12.apríla – 16.apríla 2021

Bližšie informácie k zápisu nájdete na webovom sídle základnej školy

Web školy : [www.bukovcana.sk](http://www.bukovcana.sk)

**ZŠ P. Horova 16, Bratislava :**

[**elektronická prihláška**](http://www.bukovcana.sk/wp-content/uploads/2020/03/ma.pdf) –od 12.apríla – 16.apríla 2021

Bližšie informácie k zápisu nájdete na webovom sídle základnej školy

Web školy : [www.zshorovaba.sk](http://www.zshorovaba.sk)

Žiak si plní povinnú školskú dochádzku v základnej škole v školskom obvode (určenom   všeobecne  záväzným nariadením č. 2/2017), v ktorom má trvalý pobyt.

**Upozornenie:** Ak je pravdepodobné, že dieťa, ktoré dosiahne šesť rokov veku do 31. 08. 2021 (vrátane), nedosiahne školskú spôsobilosť, riaditeľ základnej školy odporučí zákonnému zástupcovi alebo zástupcovi zariadenia, aby požiadal riaditeľa príslušnej materskej školy buď o prijatie dieťaťa do materskej školy, ak dieťa nenavštevovalo materskú školu, resp. o pokračovanie vzdelávania v materskej škole na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia.

Ak riaditeľ príslušnej materskej školy rozhodne o pokračovaní vzdelávania v materskej škole, odporúčame, aby zákonný zástupca písomne oznámil túto skutočnosť základnej škole, do ktorej zapísal svoje dieťa.

Bližšie informácie o činnosti základnej školy, o školských obvodoch a k zápisu detí podá rodičom každá základná škola, internetová stránka školy alebo Spoločný obecný úrad -školský úrad mestskej časti Bratislava – Devínska Nová Ves a Záhorská Bystrica.

Dárius Krajčír

starosta mestskej časti

Bratislava – Devínska Nová Ves